text: [{"text_idx": "#000002", "text": "Stutt fyri o\u0301lavs\u00f8ku var ein broyting gj\u00f8rd i\u0301 kunnger\u00f0 nr. 170 fra\u0301 30. desember 2019 um landing i\u0301 F\u00f8royum solei\u00f0is, at til og vi\u00f0 31. august 2023 var\u00f0 undantak givi\u00f0 fra\u0301 lo\u0301garkravinum um, at \u00f8ll vei\u00f0a av makreli, undantikin 15 prosent, skal landast i\u0301 F\u00f8royum."}, {"text_idx": "#000003", "text": "Heimasi\u0301\u00f0an hja\u0301 Fiskivinnuma\u0301lara\u0301\u00f0num skrivar, at ors\u00f8kin var, at frystivirkini fyrr i\u0301 summar fyribils go\u0301vust vi\u00f0 at taka i\u0301mo\u0301ti makreli, og ti\u0301 kundu skipini bert landa til fiskamj\u00f8lsvirki."}, {"text_idx": "#000004", "text": "\u2013 Hetta elvdi til, at skipini komu at liggja og bi\u0301\u00f0a eftir at sleppa framat at landa. Sostatt vo\u0301ru m\u00f8guleikarnir at fiska makrel darva\u00f0ir av vantandi mo\u0301tt\u00f8kuorku a\u0301 landi, skrivar heimasi\u0301\u00f0an."}, {"text_idx": "#000005", "text": "Upply\u0301st er Fiskivinnu- og samfer\u00f0sluma\u0301lara\u0301\u00f0num, at nu\u0301 eru frystivirkini aftur farin at taka i\u0301mo\u0301ti makreli. Grunda\u00f0 a\u0301 hesa st\u00f8\u00f0u er ikki grundarlag fyri framhaldandi at gera fra\u0301vik fra\u0301 galdandi a\u0301seting um, at allur fiskur skal landast i\u0301 F\u00f8royum."}, {"text_idx": "#000006", "text": "Endama\u0301li\u00f0 vi\u00f0 at krevja, at \u00f8ll vei\u00f0a, undantikin 15 prosent, skal landast og avrei\u00f0ast um f\u00f8royskan bryggjukant er at tryggja, at sum mest av fiski kemur upp a\u0301 land i\u0301 F\u00f8royum, og a\u0301 tann ha\u0301tt skapar virksemi og arbei\u00f0spla\u0301ss a\u0301 landi i\u0301 F\u00f8royum, og at geva virkjum a\u0301 landi i\u0301 F\u00f8royum betri atgongd til ra\u0301v\u00f8ru."}, {"text_idx": "#000009", "text": "Makrelvei\u00f0an setir met i\u0301 a\u0301r"}]